ddrg/super_eurlex huggingface dataset:
A Bizottság 792/94/EK rendelete

(1994. április 8.)

a 3118/93/EGK tanácsi rendeletnek a saját számlás közúti árufuvarozókra történő alkalmazása részletes szabályairól

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó Szerződésre,

tekintettel az 1993. október 25-i, a nem honos fuvarozók valamely tagállamban nyújtott belföldi közúti árufuvarozási szolgáltatásai feltételeinek meghatározásáról szóló 3118/93/EGK tanácsi rendeletre [1] és különösen annak 1. cikke (4) bekezdésére,

mivel a kabotázsengedélyeket a közúti árufuvarozási műveletek végzésére mind a saját számlára, mind pedig az ellenszolgáltatás fejében végezni jogosult vállalkozások számára ki kell adni;

mivel a fogadó tagállam a kabotázsengedélyt kielégítő bizonyítékként kell elfogadja arra nézve, hogy a Tanács - legutóbb a 881/92/EGK rendelettel [2] módosított - 1962. július 23-i, a közúti árufuvarozás egyes típusaira vonatkozó közös szabályok megállapításáról szóló első irányelvéhez [3]csatolt melléklet 4. pontjának megfelelően valamely vállalkozás közúti árufuvarozási műveletek végzésére saját számlára jogosult;

mivel a kabotázsengedély kiadásának és felhasználásának a 3118/93/EGK rendeletben meghatározott minden feltétele vonatkozik a saját számlára végzett közúti árufuvarozási kabotázstevékenységre;

mivel ez a rendelet 1994. január 1-jétől alkalmazandó, hogy lefedje a 3118/93/EGK rendelet hatálya alatt saját számlára már elvégzett kabotázstevékenységet,

ELFOGADTA EZT A RENDELETET:

1. cikk

A vállalkozásuk letelepedése szerinti tagállamban az adott tagállam jogszabályai szerint saját számlára közúti árufuvarozási tevékenységek végzésére jogosult vállalkozások jogosultak a 3118/93/EGK rendelet 2. cikke szerinti kabotázsengedélynek a közúti árufuvarozási tevékenységeket ellenszolgáltatás fejében végző vállalkozásokkal azonos feltételekkel történő megszerzésére.

2. cikk

A fogadó tagállam hatóságai a kabotázsengedélyt kielégítő bizonyítékként fogadják el arra nézve, hogy a vállalkozás jogosult közúti árufuvarozási tevékenység saját számlára történő végzésére az első irányelv mellékletének 4. pontja szerint.

3. cikk

Ez a rendelet az Európai Közösségek Hivatalos Lapjábanvaló kihirdetése napján lép hatályba.

E rendeletet 1994. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. április 8-án.

a Bizottság részéről

Abel Matutes

a Bizottság tagja

[1] HL L 279., 1993.11.12., 1. o.

[2] HL 70., 1962.8.6., 2005/62. o.

[3] HL L 95., 1992.4.9., 1. o.

--------------------------------------------------
A BIZOTTSÁG 1833/94/EK RENDELETE

(1994. július 26.)

az olívaolaj intervenciós központjainak meghatározásáról szóló, 3130/78/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3179/93/EK rendelettel1 módosított, az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK tanácsi rendeletre2 és különösen annak 12. cikke (4) bekezdésére,

tekintettel a legutóbb a 2203/90/EGK rendelettel3 módosított, az olívaolaj-ágazati intervencióról szóló, 1978. november 23-i 2754/78/EGK tanácsi rendeletre4,

mivel a 2754/78/EGK rendelet megállapítja az olívaolaj intervenciós központok meghatározásának szempontjait; mivel e szempontokkal összhangban és annak érdekében, hogy javuljon az intervenció működése Görögországban, módosítani kell az intervenciós központok eloszlását az országban;

mivel az e rendeletben előírt rendelkezések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 3130/78/EGK bizottsági rendelet5 mellékletében a Görögország címszó alatt felsorolt olívaolaj intervenciós központok helyébe az e rendelet mellékletében szereplő intervenciós központok lépnek.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1994. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. július 26-án.

a Bizottság részéről

René STEICHEN

a Bizottság tagja

MELLÉKLET

"GÖRÖGORSZÁG

: , , ,

: , ,

: , , , , , ,

: ,

:

:

:

:

: ,

:

:

:

: ,

:

: ,

: ,

:

: ,

: ,

: ,

: , , ,

: ,

:

: ,

:

:

:

: , ,

: ,

:

:

: "

1 HL L 285., 1993.11.20., 9. o.

2 HL 172., 1966.9.30., 3025/66. o.

3 HL L 201., 1990.7.31., 5. o.

4 HL L 331., 1978.11.28., 13. o.

5 HL L 370., 1978.12.30., 58. o.
A Bizottság 180/94/EK rendelete

(1994. január 28.)

a tejre és tejtermékekre vonatkozó mezőgazdasági átváltási árfolyam esetében alkalmazandó meghatározó ügyleti tények rögzítéséről szóló 1756/93/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a közös agrárpolitika céljából alkalmazandó elszámolási egységről és az átváltási árfolyamokról szóló, 1992. december 28-i 3813/92/EGK tanácsi rendeletre [1] és különösen annak 6. cikke (2) bekezdésére,

mivel a legutóbb a 114/94/EK rendelettel [2] módosított 1756/93/EGK bizottsági rendelet [3] arra törekszik, hogy pontosan rögzítse a tej- és tejtermékágazatban ECU-ben kifejezett valamennyi összegre alkalmazandó mezőgazdasági átváltási árfolyamot; mivel ennek megfelelően úgy kell kiegészíteni az említett rendeletet, hogy az meghatározza a Közösségben a fogyasztás ösztönzéséről, valamint a tej és tejtermékek piacának bővítéséről szóló 2073/92/EGK tanácsi rendelet alkalmazására vonatkozó részletes szabályok megállapításáról szóló, 1993. december 21-i 3582/93/EK bizottsági rendelet [4] 1. cikke (3) bekezdésében említett összegekre vonatkozó meghatározó ügyleti tényt;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

Az 1756/93/EGK rendelet melléklete a következő ponttal egészül ki:

"Rendelet | Érintett összegek | Alkalmazandó mezőgazdasági átváltási árfolyam |

14.3582/93/EK | Az 1. cikk (3) bekezdésében említett felső határ összege és az általános költségek teljes összege; a 4. cikk (3) bekezdésének d) pontjában említett ár | A 3. cikkben említett javaslatok benyújtási határidejekor alkalmazandó mezőgazdasági átváltási árfolyam" |

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. január 28-án.

a Bizottság részéről

René Steichen

a Bizottság tagja

[1] HL L 387., 1992.12.31., 1. o.

[2] HL L 20., 1994.1.25., 2. o.

[3] HL L 161., 1993.7.2., 48. o.

[4] HL L 326., 1993.12.28., 23. o.

--------------------------------------------------
A Tanács 354/95/EK rendelete

(1995. február 20.)

az Európai Szakképzés-fejlesztési Központ létrehozásáról szóló 337/75/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel az 1994-es csatlakozási okmányra és különösen annak 169. cikkére,

tekintettel a Bizottság javaslatára,

mivel a 337/75/EGK rendelet [1] létrehozta az Európai Szakképzés-fejlesztési Központot;

mivel a fent említett Központ igazgatóságának összetételét úgy kell kiigazítani, hogy az figyelembe vegye Ausztria, Finnország és Svédország csatlakozását,

ELFOGADTA EZT A RENDELETET:

1. cikk

A 337/75/EGK rendelet 4. cikke (1) bekezdésének első albekezdése a következőképpen módosul:

1. A bevezető mondatban a "39 tag" kifejezés helyébe a "48 tag" kifejezés lép.

2. Az a), b) és c) pontban szereplő "12 tag" kifejezés helyébe a "15 tag" kifejezés lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1995. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. február 20-án.

a Tanács részéről

az elnök

E. Alphandéry

[1] HL L 39., 1975.2.13., 1. o. A legutóbb a 251/95/EK rendelettel (HL L 30., 1995.2.9., 1. o.) módosított rendelet.

--------------------------------------------------
A Tanács 1267/95/EK rendelete

(1995. május 29.)

az étkezési olajbogyóra vonatkozó egyedi intézkedések bevezetéséről szóló 1332/92/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére,

tekintettel a Bizottság javaslatára,

tekintettel az Európai Parlament véleményére [1],

mivel az 1332/92/EGK rendelet [2] a Közösség pénzügyi hozzájárulásával nyújtott támogatásról rendelkezik, a kínálatnak különösen a termék megfelelő piacra bocsátásához szükséges tárolása finanszírozásának biztosításával történő stabilizálására szánt működő tőke létrehozására; mivel az említett támogatás nyújtásának alkalmazásában az érintett ágazat szövetkezeteit vagy azok társulásait legfeljebb három évig a termelői csoportokkal vagy azok társulásaival egyenértékűnek tekintik;

mivel a termelő tagállamok fennálló helyzetének figyelembevételével a hároméves időtartam elégtelennek bizonyult valamennyi szövetkezetnek vagy azok társulásainak az említett termelői csoportokká vagy azok társulásaivá történő teljes átalakulására; mivel ennek eredményeképpen a működő tőke finanszírozásának megszakadása elkerülése érdekében és az említett átalakulások befejezésének lehetővé tétele érdekében az említett határidőt egy évvel meg kell hosszabbítani,

ELFOGADTA EZT A RENDELETET:

1. cikk

Az 1332/92/EGK rendelet 3. cikkének (3) bekezdésében a "három év" szavak helyébe "négy év" lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. május 29-én.

a Tanács részéről

az elnök

Ph. Vasseur

[1] HL C 126, 1995.5.22.

[2] HL L 145., 1992.5.27., 1. o.

--------------------------------------------------
A Bizottság 1565/95/EK rendelete

(1995. június 30.)

a harmadik országokból származó egyes acélkábelek behozatalára vonatkozó utólagos közösségi felügyelet bevezetéséről szóló 2248/94/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a behozatalra vonatkozó közös szabályokról, valamint az 518/94/EK rendelet hatályon kívül helyezéséről szóló, 1994. december 22-i 3285/94/EK tanácsi rendeletre [1], és különösen annak 11. cikke (2) bekezdésére,

tekintettel a legutóbb a 839/95/EK rendelettel [2] módosított, az egyes harmadik országokból történő behozatalra vonatkozó közös szabályokról, valamint az 1765/82/EGK, az 1766/82/EGK és a 3420/83/EGK rendelet hatályon kívül helyezéséről szóló, 1994. március 7-i 519/94/EK tanácsi rendeletre [3], és különösen annak 9. cikkére,

mivel a 2248/94/EK bizottsági rendelet [4] a 73121091, 73121095 és 73121099 KN-kód alá tartozó, harmadik országokból származó vas vagy acél, elektromosan nem szigetelt sodrony, drótkötél, kábel, fonatos kötés és függesztőszerkezet stb. Közösségbe történő behozatalára utólagos közösségi felügyeletet vezetett be;

mivel a 3115/94/EK bizottsági rendelet [5] a 73121091 KN-kód helyébe a 73121082 KN-kódot, a 73121095 KN-kód helyébe a 73121084, 73121086 és 73121088 KN-kódot lépteti;

mivel a 2248/94/EK rendelettel szabályozott utólagos közösségi felügyelet tárgyát képező termékekre utaló, Kombinált Nomenklatúra szerinti kódokat ennek megfelelően módosítani kell,

ELFOGADTA EZT A RENDELETET:

1. cikk

A 2248/94/EK rendelet 1. cikkében "a 73121091, a 73121095 és a 73121099 KN-kód" szöveg helyébe "a 73121082, a 73121084, a 73121086, 73121088 és a 73121099 KN-kód" szöveg lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. június 30-án.

a Bizottság részéről

Leon Brittan

alelnök

[1] HL L 349., 1994.12.31., 53. o.

[2] HL L 85., 1995.4.19., 9. o.

[3] HL L 67., 1994.3.10., 89. o.

[4] HL L 242., 1994.9.17., 5. o.

[5] HL L 345., 1994.12.31., 1. o.

--------------------------------------------------
A Tanács 1644/95/EK rendelete

(1995. június 29.)

az Ausztria, Finnország és Svédország csatlakozását követően a 48010010 és 48010090 KN-kód alá tartozó, újságpapír-tekercsekre és -ívekre alkalmazandó autonóm vámtételek megállapításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére,

tekintettel a Bizottság javaslatára,

mivel az 1994-es csatlakozási okmány 2. cikke szerint Ausztria, Finnország és Svédország a közös vámtarifát 1995. január 1-jétől alkalmazza;

mivel a Tanács az 1995. február 8-i ülésén engedélyezte, hogy az 1994. évi Általános Vám- és Kereskedelmi Egyezmény (GATT 1994) XXIV. cikkének 6. bekezdése alapján tárgyalások kezdődjenek az olyan esetek megoldása érdekében, amikor a közös vámtarifa új tagállamok által történő alkalmazása az általuk korábban engedélyezett vámengedmények módosításához vagy visszavonásához vezet;

mivel a közös vámtarifa új tagállamok által történő alkalmazása egyes behozatali vámok csökkenéséhez és egyes más vámok növekedéséhez vezetett;

mivel a Közösség és a harmadik országok közötti tárgyalásokat követő globális megállapodás megkötésétől függően helyénvaló a bővítést követően a harmadik országok egyes kiviteleire gyakorolt kedvezőtlen hatás enyhítését célzó autonóm intézkedések alkalmazása;

mivel az alkalmazandó intézkedések a GATT 1994 XXIV. cikke (6) bekezdésének sérelme nélkül nem érintik a folyamatban lévő tárgyalások eredményeit, és nem sértik a Közösség olyan megállapodás megkötésére irányuló szándékát, amely figyelembe veszi a bővítésnek a harmadik országokkal történő kereskedelemre vonatkozó globális hatását;

mivel ebben az összefüggésben helyénvaló a 48010010 és a 48010090 KN-kód alá tartozó újságpapír-tekercsek és -ívek tekintetében a vám már tervezett, 0 %-ra való csökkentésének autonóm alapon történő felgyorsítása,

ELFOGADTA EZT A RENDELETET:

1. cikk

A 48010010 és a 48010090 KN kódok alá tartozó újságpapír-tekercsekre és -ívekre alkalmazandó autonóm vámtételeket a melléklet állapítja meg.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

3. cikk

Az e rendelettel megállapított autonóm vámtételeket addig kell alkalmazni, amíg a Tanács minősített többséggel úgy nem határoz, hogy a GATT 1994 XXIV. cikkének (6) bekezdése alapján Kanadával folytatott tárgyalások befejeződtek.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1995. június 29-én.

a Tanács részéről

az elnök

J. Barrot

--------------------------------------------------

MELLÉKLET

KN-kód | Árumegnevezés | Alkalmazandó autonóm vámtétel |

1995 | 1996.1.1 | 1997.1.1 | 1998.1.1 | 1999.1.1 | 2000.1.1 | 2001.1.1 | 2002.1.1 |

48010010 | A 48. árucsoport 1. kiegészítő megjegyzésében említett, újságpapír-tekercs vagy –ív | 4,5 % | 4,5 % | 4,0 % | 3,5 % | 2,5 % | 1,5 % | 0,5 % | 0,0 % |

48010090 | Újságpapír-tekercs vagy -ív, a 48. árucsoport 1. kiegészítő megjegyzésében említettek kivételével | 6,5 % | 5,5 % | 4,5 % |

--------------------------------------------------
A Bizottság 1127/96/EK rendelete

(1996. június 24.)

a cukorágazatban a melasztól eltérő termékek behozatalára vonatkozó részletes végrehajtási szabályok megállapításáról szóló 1423/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1101/95/EK rendelettel [1] módosított, a cukor piacának közös szervezéséről szóló, 1981. június 30-i 1785/81/EGK tanácsi rendeletre [2] és különösen annak 14. cikke (2) bekezdésére és 15. cikke (4) bekezdésére,

mivel a nyers cukor vámtarifáját és kiegészítő importvámját a finomításra szánt cukor esetében a Közösség által meghatározott szabványminőség hozamának 92 %-át biztosító cukorhoz viszonyítva rögzítik; mivel megállapították, hogy amennyiben az ilyen cukrok hozama eltér a szabványminőség tekintetében rögzített hozamtól, kiigazítást kell tenni; mivel az egyértelműség érdekében meg kell állapítani, hogy a 2528/95/EK rendelettel [3] módosított 1423/95/EK bizottsági rendelet [4] megfelelő rendelkezései csak a nyers cukorra vonatkoznak;

mivel az e rendeletben foglalt intézkedések összhangban vannak a Cukorpiaci Irányítóbizottság véleményével,

ELFOGADTA EZT A RENDELETET:

1. cikk

Az 1423/95/EK rendelet 5. cikke (1) bekezdésének helyébe a következő szöveg lép:

"(1) Ha az importált nyers cukor a 431/68/EGK rendelet 1. cikkének megfelelően meghatározott hozama eltér a szabványminőségű termékre rögzített hozamtól, az 17011110 és 17011210 KN-kód alá tartozó termékekre kivetendő vámot és az 17011110, 17011190, 17011210 és 17011290 KN-kód alá tartozó termékekre kivetendő kiegészítő vámot az említett nyers cukor 100 kilogrammja után úgy kell kiszámítani, hogy a szabványminőségű nyers cukorra rögzített megfelelő vámot meg kell szorozni egy korrekciós együtthatóval. A korrekciós együttható az importált nyerscukor hozamának százaléka osztva 92-vel."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. június 24-én.

a Bizottság részéről

Franz Fischler

a Bizottság tagja

[1] HL L 110., 1995.5.17., 1. o.

[2] HL L 177., 1981.7.1., 4. o.

[3] HL L 258., 1995.10.28., 50. o.

[4] HL L 141., 1995.6.24., 16. o.

--------------------------------------------------
A Bizottság 69/96/EK rendelete

(1996. január 18.)

a boranalízis közösségi módszereinek meghatározásáról szóló 2676/90/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1544/95/EK rendelettel [1] módosított, a borpiac közös szervezéséről szóló 1987. március 16-i 822/87/EGK tanácsi rendeletre [2] és különösen annak 74. cikkére,

mivel a legutóbb a 60/95/EGK rendelettel [3] módosított, a boranalízis közösségi módszereinek meghatározásáról szóló 1990. szeptember 17-i 2676/90/EGK bizottsági rendelet [4] melléklete 25. fejezetének 2.2.3.3.2. pontja olyan módszert ír le a szőlőlé kén-dioxid-tartalmának analízisére, amely ennek az anyagnak jobb extrakcióját eredményezi, mint a 13. fejezet 13.4. pontjában leírt módszer; mivel ez a módszer magasabb, az engedélyezett határértéket túllépő összes kén-dioxid-tartalmat eredményez az analizált szőlőlében; mivel figyelembe véve, hogy ez a módszer technikai módosításokat jelent a vizsgálatokat végzők számára, és a szőlőlé értékesítésével kapcsolatban felmerülő nehézség megelőzése céljából az az átmeneti időszak, amely során a szőlőlé kén-dioxid-tartalma a korábban alkalmazott módszerrel analizálható, meghosszabbodik a borászati év végéig; mivel az említett analitikai módszert szabályozó részletes előírások folyamatos alkalmazásának megszakítását el kell kerülni;

mivel az e rendeletben előírt intézkedések összhangban vannak a Borpiaci Irányítóbizottság véleményével,

ELFOGADTA EZT A RENDELETET:

1. cikk

A 2676/90/EGK rendelet melléklete 25. fejezetének 2.2.3.3.2. pontja második bekezdésében az "1995. december 31." dátum helyébe "1996. augusztus 31." lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1996. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. január 18-án.

a Bizottság részéről

Franz Fischler

a Bizottság tagja

[1] HL L 148., 1995.6.30., 31. o.

[2] HL L 84., 1987.3.27., 1. o.

[3] HL L 11., 1995.1.17., 19. o.

[4] HL L 272., 1990.10.3., 1. o.

--------------------------------------------------
A Bizottság 1826/97/EK rendelete

(1997. szeptember 22.)

az egyes nagymagvú hüvelyesekre vonatkozó egyedi intézkedés bevezetéséről szóló 1577/96/EK tanácsi rendelet 1. cikkében említett egyes termékek Kombinált Nómenklatúra szerinti kódjainak elfogadásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó Szerződésre,

tekintettel legutóbb a 3290/94/EK rendelettel [1] módosított, a mezőgazdasági termékekre használt közös vámtarifa szerinti nómenklatúra kiigazítására vonatkozó eljárásról szóló, 1979. február 5-i 234/79/EGK tanácsi rendeletre [2] és különösen annak 2. cikkére,

mivel a vámtarifa és statisztikai nómenklatúráról és a közös vámtarifa szerinti nómenklatúráról szóló, 1996. szeptember 9-i 2658/87/EGK tanácsi rendeletének [3] I. mellékletét módosító 1734/96/EK bizottsági rendelete néhány helyen módosította a hüvelyesekre vonatkozó nómenklatúrát; mivel a Tanács 1577/96/EK rendeletét [4] ennek megfelelően kell módosítani;

mivel az e rendeletben előírt intézkedések összhangban állnak a Gabonafélék, Olajok és Zsírok, illetve Száraztakarmányok Közös Irányítóbizottságának véleményével,

ELFOGADTA EZT A RENDELETET:

1. cikk

Az 1577/96/EK rendelet 1. cikkének a) és b) pontja helyébe a következő lép:

"a) ex07134000 KN kódú, vetőmagtól eltérő lencse;

b) ex07132000 KN kódú, vetőmagtól eltérő csicseriborsó;."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. szeptember 22-én.

a Bizottság részéről

Franz Fischler

a Bizottság tagja

[1] HL L 34., 1979.2.9., 2. o.

[2] HL L 349., 1994.12.31., 105. o.

[3] HL L 238., 1996.9.19., 1. o.

[4] HL L 206., 1996.7.30., 4. o.

--------------------------------------------------
A Tanács 2596/97/EK rendelete

(1997. december 18.)

az Ausztria, Finnország és Svédország csatlakozási okmányának 149. cikke (1) bekezdésében meghatározott időszak meghosszabbításáról

AZ EURÓPAI UNIÓ TANÁCSA,

tekintettel Ausztria, Finnország és Svédország csatlakozási okmányára és különösen annak 149. cikke (1) bekezdésére,

tekintettel a Bizottság javaslatára [1],

tekintettel az Európai Parlament véleményére [2],

mivel a csatlakozási okmány 149. cikkének (1) bekezdése meghatároz egy olyan időszakot, amely során átmeneti intézkedések fogadhatók el az Ausztriában, Finnországban és Svédországban a csatlakozás idején fennálló rendszerből a piac közös szervezésének az említett okmányban megállapított feltételek szerinti alkalmazása következtében kialakuló rendszerbe való átmenet megkönnyítése és különösen az új rendszernek a meghatározott időponttól való alkalmazásával járó súlyos nehézségek leküzdése érdekében; mivel az említett időszak 1997. december 31-én lejár;

mivel egyes ágazatokban az említett nehézségeket nem lehet a kitűzött időpontig megoldani; mivel ezért az említett időszakot az okmány rendelkezéseinek megfelelően meg kell hosszabbítani; mivel az említett időszakot egy évvel meg kell hosszabbítani;

mivel a tej- és tejtermék-ágazatban az emberi fogyasztásra szánt tej zsírtartalmára vonatkozó követelmények továbbra is nehézségeket okoznak Finnország és Svédország számára; mivel e nehézségeket nem lehet 1998. december 31-ig megoldani; mivel a kérdéses időszakot, az 1994. évi csatlakozási okmány rendelkezéseinek megfelelően, ebben a speciális esetben két évvel meg kell hosszabbítani,

ELFOGADTA EZT A RENDELETET:

1. cikk

A csatlakozási okmány 149. cikkének (1) bekezdésében említett időszak 1998. december 31-ig meghosszabbodik.

Tekintettel azonban a Finnországban és Svédországban előállított, emberi fogyasztásra szánt tej zsírtartalmára vonatkozó követelményekre, az időszak 1999. december 31-ig meghosszabbodik.

2. cikk

E rendelet 1998. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. december 18-án.

a Tanács részéről

az elnök

F. Boden

[1] HL C 352., 1997.11.20., 11. o.

[2] Az 1997. december 17-i vélemény (a Hivatalos Lapban még nem tették közzé).

--------------------------------------------------